Shimoliy Makedoniya davlat madhiyasi
„Denes nad Makedonija“ (makedon. Denes nad Makedoniya, talaffuzi [ˈdɛnɛs nat makɛˈdɔnija]; lit. 'Bugun Makedoniya ustidaʼ) — Shimoliy Makedoniyaning milliy madhiyasi hisoblanadi. Musiqasini ham, soʻzlarini ham yaratilishi 1940-yillarning boshlariga toʻgʻri keladi. Musiqani Todor Skalovski bastalagan, soʻzlari esa Vlado Maleski tomonidan yozilgan. U davlat madhiyasi sifatida 1992-yilda, Yugoslaviyadan davlat mustaqilligi eʼlon qilinganidan bir yil oʻtib qabul qilingan. Ushbu madhiya Shimoliy Makedoniya Respublikasining milliy madhiyasiga aylanishidan oldin Yugoslaviyaning tarkibiy davlati boʻlgan Makedoniya Sotsialistik Respublikasining mintaqaviy madhiyasi sifatida ishlatilgan.